Schulz: a menekültek ügye és a török EU-csatlakozás nem függ össze | VS.hu
20160317-VS-67301-schulz-a-menekultek-ugye-es-a-torok-eu-csatlakozas-nem-fugg-ossze
Schulz: a menekültek ügye és a török EU-csatlakozás nem függ össze
Bujdosó Bori - 2016. március 17., csütörtök 22:32
Elmondta, hogy az uniós parlament igyekezett minden részletet megtudni arról a mechanizmusról, amely szerint Ankara visszafogadná az országból illegálisan Görögországba érkező migránsok mindegyikét, az EU pedig minden egyes visszafogadott szíriai állampolgárért cserébe egy szíriai menekültet fogadna be közvetlenül Törökországból.
Emellett arra voltak kíváncsiak, hogy az ország minden feltételnek megfelel-e ahhoz, hogy „biztonságos harmadik országnak” nyilvánítsák – mondta.
Úgy véli, bármilyen megállapodás jön is létre Törökországgal, annak semmilyen formában sem szabad felülírnia vagy helyettesítenie az unió migrációs és menekültügyi politikáját. A meglévő szabályok felülvizsgálatát és a közös európai határ- és parti őrség létrehozásának felgyorsítását sürgette, amely biztosítaná a schengeni határok őrzését.